《谢御赐紫金鱼袋乌纱象简》
宋代·冷应澂

日映罦罳晓殿深，君恩稠叠驾亲临。
褒衣红濯天机锦，束带黄分风帑金。
何幸清班容宦辙，自惭白发点朝簪。
拨乱政治平生学，消得君王念苦辛。

作者简介：宋隆兴分宁人，字公定，号觉斋。理宗宝庆二年进士。历静江府司录参军，以治狱平恕称。景定初累知德庆府，奏罢配盐法及乞用楮券折银纲等五事，以纾民力。升转运使，劾守令贪横不法者。擢知广州，主管广东南路经略安抚司公事，马步军都总官。元兵围襄、樊，日缮器械，蓄裕财粟，以备仓卒，后果赖其用。卒于家。